Title: +038=320.101-OE005T_08-MULTICAL 603 Energimåler Kamstrup - Teknisk beskrivelse.pdf
3.2.4 Displaykode >DDD< MULTICAL® 603 har fire displayloops; USER, TECH, SETUP og TEST. ”TECH loop” indeholder alle displayvisninger, med undtagelse af loggede værdier og differenceregistrene, og dette loop er ikke konfigurerbart. ”USER loop” er derimod konfigurerbart og kan ved hjælp af DDD-koden (displaykoden) tilpasses kundens behov. ”USER loop” vil dog som minimum altid indeholde målerens legale visninger. Målerens legale visninger, såsom energi- og volumenvisning, vises som udgangspunkt som en 7-cifret værdi. Det er muligt gennem CCC-koden at konfigurere displayvisningerne til 8-cifrede værdier.Første ciffer af den trecifrede DDD- kode definerer, hvilken målertype den pågældende DDD-kode tilhører. Tabellen viser eksempler på en række DDD- koder inden for hver målertype. I tabellen angiver ”1” den første primære visning, mens ”1A” er første sekundære visning. Displayet vender automatisk tilbage til visning ”1” efter 4 minutter. Kontakt Kamstrup A/S for information om tilgængelige displaykoder.